L 213/6 Euroopa Liidu Teataja 15.8.2007 KOMISJONI MÄÄRUS (EÜ) nr 962/2007, 14. august 2007, millega muudetakse määrust (EÜ) nr 996/97 CN-koodi 0206 29 91 alla kuuluva veiste külmutatud vahelihase kõõluselise osa tariifikvoodi avamise ja haldamise kohta EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1254/1999 veise- ja vasikalihaturu ühise korralduse kohta, (!) eriti selle artikli 32 lõike 1 esimest lõiku, ning arvestades järgmist: (1) — Komisjoni määrusega (EÜ) nr 996/97 (2) on ette nähtud CN-koodi 0206 29 91 alla kuuluva veiste külmutatud vahelihase kõõluselise osa mitmeaastase tariifikvoodi avamine ja haldamine. (2) Komisjoni 31. augusti 2006. aasta määruse (EÜ) nr 1301/2006 (millega kehtestatakse ühised eeskirjad, et hallata põllumajandussaaduste ja -toodete imporditarii- fikvoote, mille suhtes kohaldatakse impordilitsentside süsteemi) ) artikli 8 esimese lõiguga on ette nähtud, et impordilitsentsid ei kehti pärast imporditariifikvoodi kehtivusperioodi viimast päeva. (33) — Selleks et viia määruse (EÜ) nr 996/97 sätted vastavusse määrusega (EÜ) nr 1301/2006, muudeti määrust (EÜ) nr 996/97 määrusega (EÜ) nr 568/2007, eelkõige jättes välja impordilitsentside kehtivusaega käsitlev säte. (4) Kuna komisjoni 26. juuni 1995. aasta määruse (EÜ) nr 1445/95 (veise- ja vasikalihasektori impordi- ja ekspordilitsentside rakenduseeskirjade kohta) (*) artikliga 3 on ette nähtud, et impordilitsentsid kehtivad 90 päeva alates nende väljastamisest, on vaja määruses (EÜ) nr 996/97 selgitada, et litsentsid peaksid kehtima kuni imporditariifikvoodi kehtivusperioodi lõpuni. (5) — Seepärast tuleks määrust (EÜ) nr 996/97 vastavalt muuta. (6) — Selleks et tagada, et imporditariifikvoodi perioodiks 1. juulist 2007 kuni 30. juunini 2008 väljastatud impor- dilitsentsid kehtiksid kuni imporditariifikvoodi kehtivus- perioodi lõpuni, tuleks ette näha, et kõnealust muudatust kohaldatakse 1. juulil 2007 algavast kvoodi kehtivuspe- rioodist alates. (7) Käesoleva määrusega ettenähtud meetmed on kooskõlas veise- ja vasikalihaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 996/97 artiklile 2 lisatakse lõige 3: »3. > Erandina määruse (EÜ) nr 1445/95 artiklist 3 kehtivad impordilitsentsid kuni imporditariifikvoodi kehtivusperioodi lõpuni.” Artikkel 2 Käesolev määrus jõustub järgmisel päeval pärast selle avaldamist Euroopa Liidu Teatajas. Seda kohaldatakse impordilitsentside suhtes, mis on välja antud alates 1. juulil 2007 algavast kvoodi kehtivusperioodist. Käesolev määrus on tervikuna siduv ja vahetult kohaldatav kõikides liikmesriikides. Brüssel, 14. august 2007 (1) EÜT L 160, 26.6.1999, lk 21. Määrust on viimati muudetud määru- sega (EÜ) nr 1913/2005 (ELT L 307, 25.11.2005, lk 2). (2?) EÜT L 144, 4.6.1997, lk 6. Määrust on viimati muudetud määrusega (EÜ) nr 568/2007 (ELT L 133, 25.5.2007, lk 15). - (3) ELT L 238, 1.9.2006, lk 13. Määrust on muudetud määrusega (EÜ) nr 289/2007 (ELT L 78, 17.3.2007, lk 17). (4) EÜT L 143, 27.6.1995, lk 35. Määrust on viimati muudetud määru- sega (EÜ) nr 586/2007 (ELT L 139, 31.5.2007, lk 5). Komisjoni nimel komisjoni liige Mariann FISCHER BOEL